Sasampuning main wonten ing Teaneck Armory nalika taun 1967/68, Nets naté pindhah dhateng sapréangan stadion, inggih punika Long Island ArenaIsland Garden, Nassau Coliseum, Rutgers Athletic Center, Continental Airlines Arena, lan pungkasan Prudential Center.[2] Nets kagabung dhateng NBA wonten ing mangsa 1976/77 kanthi mbayar sajumlah arta 8 juta dolar AS. Akibatipun, Nets ngalami perkawis finansial lan kapeksa nyadé Julius Erving dhateng Philadelphia 76ers.[2] Mangsa paling apik Nets wonten ing NBA kadadosan nalika taun 2001/02 nalika point guard Jason Kidd, kagabung kaliyan klub mau.[2] Wonten ing mangsa mau, kanggé kapisanan Nets mlampah dumugi ing babak final NBA. Wonten ing mangsa 2009/2010, Nets dipunsadé dhateng Mikhail Prokhorov, satunggaling tiyang miliyuner Rusia.[2] Wonten ing mangsa mau, Nets ngalami taun paling awon kanthi namung menang kaping 12 ing tetandhingan lan kawon cacah 70 tetandhingan.[2]
